ddrg/super_eurlex huggingface dataset:
3.2.12.2.7.6.3.

Komplexný dokument, ktorý opisuje všetky snímané komponenty so stratégiou na detekciu porúch a aktiváciu indikátora poruchy (MI) (pevne stanovený počet jazdných cyklov alebo štatistická metóda) vrátane zoznamu príslušných sekundárnych snímaných parametrov pre každý komponent monitorovaný systémom OBD. Zoznam všetkých použitých výstupných kódov a formátov systému OBD (s vysvetlením každého) pre jednotlivé komponenty hnacej sústavy, ktoré sa vzťahujú na emisie, a pre jednotlivé komponenty, ktoré sa nevzťahujú na emisie, keď sa monitorovanie komponentov používa na určenie aktivácie indikátora poruchy (MI), najmä vrátane podrobného vysvetlenia údajov uvedených v moduse $05 Test ID $21 až FF a údajov uvedených v moduse $06. V prípade typov vozidiel, ktoré používajú komunikačné spojenie v súlade s normou ISO 15765-4:2016 „Road vehicles, diagnostics on controller area network (CAN) – Part 4: requirements for emissions-related systems“ (Cestné vozidlá, diagnostika zbernice CAN – časť 4: požiadavky na emisné systémy) sa poskytuje podrobné vysvetlenie údajov uvedených v moduse $06 Test ID $00 až FF, a to pre každé monitorované ID systému OBD.
(7)

Článok 220 ods. 1 nariadenia Európskeho parlamentu a Rady (EÚ, Euratom) 2018/1046 (1) stanovuje, že finančná pomoc Únie členským štátom môže mať formu úveru. Takéto úvery by sa mali poskytnúť členským štátom, v ktorých výskyt ochorenia COVID-19 viedol od 1. februára 2020 k náhlemu a prudkému zvýšeniu skutočných a prípadne aj plánovaných verejných výdavkov v dôsledku vnútroštátnych opatrení. Uvedeným dátumom sa zabezpečuje rovnaké zaobchádzanie so všetkými členskými štátmi a umožňuje sa finančné krytie ich skutočného a prípadne aj plánovaného zvýšenia výdavkov v súvislosti s následkami pre trhy práce členských štátov bez ohľadu na to, kedy došlo k výskytu ochorenia COVID-19 v jednotlivých členských štátoch. Vnútroštátne opatrenia, ktoré sa považujú za opatrenia v súlade s príslušnými zásadami v oblasti základných práv, by mali priamo súvisieť s vytvorením alebo rozšírením režimov skráteného pracovného času a podobnými opatreniami vrátane opatrení pre samostatne zárobkovo činné osoby alebo s niektorými opatreniami súvisiacimi so zdravím. Režimy skráteného pracovného času sú verejné programy, ktoré za určitých okolností umožňujú podnikom s hospodárskymi ťažkosťami, aby dočasne skrátili pracovný čas svojim zamestnancom, ktorým sa za neodpracované hodiny poskytne podpora príjmu z verejných prostriedkov. Podobné režimy existujú aj v prípade náhrady príjmu pre samostatne zárobkovo činné osoby. Členský štát, ktorý žiada o finančnú pomoc, by mal poskytnúť dôkazy o náhlom a prudkom zvýšení skutočných a prípadne aj plánovaných verejných výdavkov na režimy skráteného pracovného času alebo podobné opatrenia. Ak sa finančná pomoc poskytuje na opatrenia súvisiace so zdravím, členský štát žiadajúci o finančnú pomoc by mal poskytnúť dôkazy aj o skutočných alebo plánovaných výdavkoch súvisiacich s príslušnými opatreniami súvisiacimi so zdravím.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Aceite de Jaén“ by sa mal zapísať do registra,
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Podpiwek kujawski“ by sa mal zapísať do registra,
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Φασόλια Κατταβιάς Ρόδου“ (Fasolia Kattavias Rodou)/„Λόπια Κατταβιάς Ρόδου“ (Lopia Kattavias Rodou) by sa mal zapísať do registra,
(6)

Správca by mal viesť svoj rozpočet v súlade so zásadou správneho finančného riadenia, konkrétne v súlade so zásadami hospodárnosti, efektívnosti a účinnosti. Každý ročný prebytok nad rámec nákladov a investícií by sa mal presunúť do rozpočtu Únie.
—

v angličtine: WTO concessions sugar imported in accordance with Chapter 3 of Title III of Implementing Regulation (EU) 2020/761 [TRQ]. Order No…
(8)

Referenčné množstvo by sa malo vzťahovať na množstvá výrobkov prepustených do voľného obehu v Únii v rámci preferenčného režimu príslušnej colnej kvóty, množstvá tých istých výrobkov prepustených do voľného obehu v Únii v rámci ďalších uplatniteľných preferenčných režimov, ako aj v rámci nepreferenčného režimu podľa doložky najvyšších výhod. Malo by sa zvážiť aj zabezpečenie primeraného rozdelenia licencií medzi rôzne kategórie hospodárskych subjektov, a to najmä formou prístupu nových dovozcov a malých a stredne veľkých hospodárskych subjektov. Preto je potrebné zaviesť strop celkového referenčného množstva na hospodársky subjekt, ktorý by mal byť úmerný k celkovému množstvu dostupnému v rámci osobitnej colnej kvóty, čím sa zabezpečí primeraná rovnováha medzi dovoznou intenzitou hlavných dovozcov a záujmami nových a menších dovozcov, ktorí majú záujem o využívanie danej colnej kvóty. V záujme súladu s pravidlami uplatniteľnými pred nadobudnutím účinnosti tohto nariadenia, ako aj s cieľom harmonizovať tieto pravidlá, no zachovať si pritom určitý stupeň flexibility, sa strop celkového referenčného množstva stanovil na 15 %.
(6)

Keďže takéto predĺženie by bolo výnimočným opatrením odchyľujúcim sa od maximálneho trvania prechodného obdobia, ako bolo stanovené vo vykonávacom nariadení (EÚ) 2015/2447, zvýhodnená krajina by mala k oznámeniu, že potrebuje využiť možnosť predĺženia, priložiť riadne odôvodnenie tejto potreby predĺžiť prechodné obdobie, ako aj pracovný plán, v ktorom podrobne uvedie, ako zamýšľa dosiahnuť plné uplatňovanie systému REX do skončenia plánovaného predĺženého prechodného obdobia. Z rovnakých dôvodov by akékoľvek predĺženie prechodného obdobia na uplatňovanie systému REX malo byť časovo obmedzené.
(18)

Príslušný orgán by mal mať možnosť v odôvodnených prípadoch a na základe doplňujúcich záruk, ak je to potrebné, udeliť výnimky z určitých opatrení na kontrolu chorôb, najmä z požiadavky na usmrtenie zvierat v postihnutom zariadení, pričom sa zohľadnia epidemiologické faktory a vopred sa vykoná presné posúdenie rizika. Takéto výnimky by sa mohli udeliť zariadeniam so špeciálnym režimom, zvieratám držaným na vedecké účely alebo na účely súvisiace s ochranou chránených alebo ohrozených druhov a úradne registrovaným vzácnym plemenám alebo zvieratám s odôvodnenou vysokou genetickou, kultúrnou alebo vzdelávacou hodnotou. V týchto prípadoch by uplatňovanie všeobecných opatrení mohlo mať nežiaduce a neprimerané dôsledky.
k)

v súvislosti so suchozemskými zvieratami zo zariadenia so špeciálnym režimom, ktoré sa premiestňujú do zariadenia so špeciálnym režimom v inom členskom štáte, dokladovú kontrolu zdravotných záznamov, identifikačnú kontrolu a klinické vyšetrenie, a ak to nie je možné, tak klinickú prehliadku zvierat v zásielke na účely zistenia klinických príznakov chorôb zo zoznamu relevantných pre dané druhy alebo podozrenia na tieto choroby.
(30)

V článku 13 smernice 92/65/EHS sa stanovujú pravidlá na obchodovania so spermou, vajíčkami a embryami zvierat druhov vnímavých na choroby uvedené v prílohe A alebo B k uvedenej smernici, ktoré sa zasielajú do zariadení, inštitútov alebo stredísk schválených v súlade s prílohou C k uvedenej smernici a odosielajú sa z nich. V prílohe E k uvedenej smernici sa uvádza vzor certifikátu zdravia zvierat určený na obchodovanie, ktorý by mal sprevádzať takéto zásielky spermy, vajíčok alebo embryí. Článkami 95 a 137 nariadenia (EÚ) 2016/429 sa zavádza koncept „zariadenia so špeciálnym režimom“, ktorý zodpovedá „schválenému zariadeniu, inštitútu alebo stredisku“ vymedzenému v článku 2 ods. 1 písm. c) smernice 92/65/EHS. Vzhľadom na to, že genetický materiál zvierat sa v súčasnosti vymieňa medzi schválenými zariadeniami, inštitútmi a strediskami, je potrebné zachovať v tomto nariadení možnosť takéhoto premiestňovania na území Únie. Preto je vhodné v tomto nariadení stanoviť požiadavky na zdravie zvierat pri premiestňovaní zárodočných produktov suchozemských zvierat držaných v zariadeniach so špeciálnym režimom do iných členských štátov. Týmto nariadením by sa teda prevádzkovateľom zariadení so špeciálnym režimom malo umožniť premiestňovať zásielky zárodočných produktov odobraných zvieratám držaným v uvedených zariadeniach do iných členských štátov bez potreby dodatočného schválenia ako zariadenia pre zárodočné produkty. Vysoké požiadavky na zdravie zvierat, ktoré musí zariadenie spĺňať na jeho schválenie ako zariadenie so špeciálnym režimom, kontrolované riadenie zvierat v týchto zariadeniach, osobitné požiadavky na dohľad a cielené premiestňovanie zásielok zárodočných produktov do iného zariadenia so špeciálnym režimom by mali poskytovať dostatočné záruky na to, aby sa zabránilo šíreniu chorôb zvierat.
(4)

Nariadením (EÚ) 2016/429 sa od 21. apríla 2021 zrušuje smernica Rady 2005/94/ES (2). V smernici 2005/94/ES sa stanovujú povinné programy dohľadu nad vtáčou chrípkou (aviárnou influenzou) u hydiny a voľne žijúceho vtáctva. Vzhľadom na vplyv vysokopatogénnej aviárnej influenzy na zdravie zvierat sú povinné programy dohľadu nad aviárnou influenzou aj naďalej relevantné na zabezpečenie vysokej úrovne dohľadu v celej Únii. Tieto programy by mali zahŕňať aj dohľad nad určitými oblasťami so zvýšeným rizikom mutácie vírusov nízkopatogénnej aviárnej influenzy na vírusy vysokopatogénnej aviárnej influenzy. Dohľad nad aviárnou influenzou prispieva aj k poznatkom o vírusoch predstavujúcich potenciálne zoonotické riziko. Táto povinnosť by sa preto mala zohľadniť v rámci nariadenia (EÚ) 2016/429 prostredníctvom programov dohľadu Únie zameraných na aviárnu influenzu.
1.

Požiadavky v súvislosti s opatreniami biologickej bezpečnosti zariadení pre akvakultúru držiacich živočíchy akvakultúry patriace k druhom zo zoznamu, ktoré sú vektory, v izolácii dovtedy, kým sa už nepovažujú za vektory, podľa článku 16 písm. a), sú tieto: a) prevádzkovatelia vykonávajú plán biologickej bezpečnosti podľa článku 5, ktorý musí zahŕňať aspoň tieto prvky: i) na kritických miestach v zariadení pre akvakultúru sa musia zaviesť dezinfekčné stanice; ii) ak sa v tom istom zariadení pre akvakultúru nachádzajú rôzne izolačné jednotky, musia sa prijať opatrenia na zabezpečenie toho, aby jednotky zostali od seba epidemiologicky oddelené; iii) pracovný odev a pracovná obuv pre personál sa musia používať výlučne v zariadení pre akvakultúru a musia sa pravidelne čistiť a dezinfikovať; iv) vybavenie sa nesmie spoločne využívať viacerými izolačnými jednotkami v rámci zariadenia pre akvakultúru, ale ak je to nevyhnutné, na čistenie a dezinfekciu vybavenia sa musí zaviesť vhodný protokol; vybavenie sa nesmie využívať spoločne s inými zariadeniami; v) iba oprávnené osoby môžu vstupovať do zariadenia pre akvakultúru; vi) osoby vstupujúce do zariadenia pre akvakultúru musia mať oblečený poskytnutý ochranný odev a poskytnutú obuv, ktoré sa musia po použití bezpečne zlikvidovať alebo vyčistiť a dezinfikovať; vii) mŕtve živočíchy musia byť zo všetkých produkčných jednotiek v zariadení odstránené v takej frekvencii, ktorou sa zabezpečí udržanie infekčného tlaku na minime, a musia sa likvidovať v súlade s článkom 13 nariadenia (ES) č. 1069/2009; viii) všetko vybavenie v zariadení pre akvakultúru alebo v príslušnej izolačnej jednotke, ak zariadenie pre akvakultúru pozostáva z viac ako jednej takejto jednotky, sa musí čistiť a dezinfikovať na konci každého obdobia izolácie; ix) obdobie izolácie uvedené v bode 2 začne plynúť až vtedy, keď sa posledné zviera z kohorty umiestni do zariadenia pre akvakultúru, alebo ak v zariadení pre akvakultúru existuje niekoľko izolačných jednotiek, obdobie izolácie sa začne, až keď sa posledné zviera z kohorty umiestni do izolačnej jednotky; x) každá izolačná jednotka v zariadení pre akvakultúru musí byť vyprázdnená od zvierat a na konci obdobia izolácie sa musí vyčistiť a dezinfikovať; xi) musia sa prijať preventívne opatrenia, ktorými sa zabráni krížovej kontaminácii medzi prichádzajúcimi a odchádzajúcimi zásielkami vodných živočíchov; xii) živočíchy vypustené zo zariadenia pre akvakultúru, v ktorom podstúpili obdobie izolácie, spĺňajú požiadavky na premiestňovanie vodných živočíchov medzi členskými štátmi; b) prevádzkovatelia zabezpečia, aby vymenovaná osoba bola poverená vykonávaním plánu biologickej bezpečnosti v zariadení pre akvakultúru spolu s iným personálom, ktorý podáva správy v súvislosti s otázkami biologickej bezpečnosti danej osobe, ak je to potrebné.
(2)

Hlavným cieľom je zosúladiť týmto nariadením súčasný právny rámec s nariadením (EÚ) 2018/1139, a preto by sa obsah článku 8 prílohy III a súvisiace ustanovenia nariadenia Komisie (EÚ) č. 1178/2011 (2) týkajúce sa uznávania osvedčení z tretích krajín mali presunúť do delegovaného aktu. Okrem toho by teraz v týchto ustanoveniach mali byť zahrnuté aj pravidlá uznávania osvedčení vydaných v tretích krajinách pre vetrone a balóny.
(127)

Vyplnený dotazník pre dovozcov predložila jedna strana. Táto strana nevyjadrila svoj názor na to, či by súhlasila s uložením opatrení. Zo všetkých nákupov ťažkého termopapiera, ktoré táto spoločnosť uskutočnila v OP, malo len relatívne malé percento (od 10 do 20 %) pôvod v Kórei, keďže sa v drvivej väčšine spoliehala na dodávky od výrobcov z Únie. Vykázané ziskové rozpätia z celkového predaja a ďalšieho predaja dovážaného ťažkého termopapiera predstavovali rádovo viac ako 20 % obratu. Vzhľadom na veľké ziskové rozpätie a relatívne malú časť nákupov z Kórey by clá nemali mať neprimeraný účinok na situáciu tohto dovozcu.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Pecorino del Monte Poro“ by sa mal zapísať do registra.
(16)

Vykonávacím nariadením Komisie (EÚ) 2019/1589 (8) sa predĺžilo obdobie platnosti schválenia pyriproxyfénu do 31. decembra 2020, aby sa postup obnovenia mohol dokončiť pred uplynutím obdobia platnosti schválenia uvedenej účinnej látky. Avšak vzhľadom na to, že rozhodnutie o obnovení schválenia sa prijalo pred uplynutím uvedeného predĺženého obdobia schválenia, toto nariadenie by sa malo uplatňovať od 1. augusta 2020, s výnimkou ustanovenia týkajúceho sa obsahu toluénu uvedeného v stĺpci „Čistota“ tabuľky v prílohe I, ktoré by sa malo uplatňovať od 1. augusta 2021.
(4)

Komisii bola 27. mája 2019 doručená žiadosť o začatie revízneho prešetrovania týkajúceho sa „nového vývozcu“ podľa článku 11 ods. 4 základného nariadenia. Žiadosť podala spoločnosť Universal Cycle Corporation (Guangzhou) Co. Ltd. (ďalej len „žiadateľ“), vyvážajúci výrobca bicyklov v ČĽR, ktorého vývoz do Únie podlieha konečnému antidumpingovému clu vo výške 48,5 %. Žiadateľ tvrdil, že počas obdobia prešetrovania, z ktorého vychádzali antidumpingové opatrenia (od 1. januára 2011 do 31. decembra 2011), nevyvážal bicykle do Únie, prešetrovaný výrobok začal vyvážať do Únie od septembra 2018 a že nie je prepojený so žiadnym z vyvážajúcich výrobcov bicyklov, na ktorých sa vzťahujú platné opatrenia.
Výrobok v tvare kocky vyrobený zo zliatiny hliníka s rozmermi približne 370 × 194 × 42 mm. Výrobok je vybavený chladiacimi rebrami a na jednej strane dvoma prípojkami, vstupom a výstupom na chladiacu kvapalinu. Výrobok je určený na umiestnenie do chladiaceho systému motora (do tzv. krátkeho chladiaceho okruhu) pod prístrojovou doskou motorových vozidiel položiek 8701 až 8705 s piestovým spaľovacím motorom. Výrobok prenáša teplo absorbované chladiacou kvapalinou (privádzanou z motora vozidla) do ovzdušia. Zohriaty vzduch sa následne prenáša do vnútra kabíny vozidla pomocou ďalších zariadení, ktoré nie sú súčasťou výrobku pri jeho predložení. Výrobok tiež umožňuje, že motor dosiahne svoju optimálnu prevádzkovú teplotu vo fáze zahrievania.

8708 91 35
Toto nariadenie je záväzné v celom rozsahu a priamo uplatniteľné vo všetkých členských štátoch.

V Bruseli 26. júna 2020

Za Komisiu

On behalf of the President,

Philip KERMODE

poverený generálny riaditeľ

Generálne riaditeľstvo pre dane a colnú úniu
(10)

Úrad uverejnil 3. februára 2020 technickú správu o oznámení nálevu z listov kávovníka Coffea arabica L. a/alebo Coffea canephora Pierre ex A. Froehner ako tradičnej potraviny z tretej krajiny podľa článku 14 nariadenia (EÚ) 2015/2283 [Technical Report on the notification of infusion from coffee leaves (Coffea arabica L. and/or Coffea canephora Pierre ex A. Froehner) as a traditional food from a third country pursuant to Article 14 of Regulation (EU) 2015/2283] (4).
1.

Drevo jaseňa Fraxinus L., okrem dreva vo forme: — štiepok, triesok, pilín, hoblín, zvyškov a odpadu z dreva získaných úplne alebo čiastočne z uvedených stromov, — obalového materiálu z dreva, vo forme debien, debničiek, klietok, bubnov a podobných obalov, jednoduchých paliet, skriňových paliet a iných nakladacích plošín, káblových bubnov, prekladov, tiež tých, ktoré sa používajú na účel prepravy predmetov všetkých druhov, okrem prekladov podopierajúcich zásielky dreva, ktoré sú vyrobené z dreva rovnakého typu a kvality ako drevo v zásielke a ktoré spĺňajú rovnaké rastlinolekárske požiadavky Únie ako drevo v zásielke, ale vrátane dreva, ktoré si nezachovalo svoj prirodzený oblý povrch, nábytku a iných predmetov vyrobených z nespracovaného dreva.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Pomme de terre de Noirmoutier“ by sa mal zapísať do registra,
(67)

Konkrétne v odvetví ferosilícia existujú úzke prepojenia medzi rozhodovacími procesmi podnikov pôsobiacich v odvetví a štátom, predovšetkým Komunistickou stranou Číny. Stranícke štruktúry sa personálne prekrývajú s riadiacimi orgánmi v prípade mnohých čínskych výrobcov ferosilícia. Prítomnosť štátu, a najmä úlohu organizácií Komunistickej strany Číny, vo firmách potvrdzuje množstvo príkladov (26): — Predseda spoločnosti Inner Mongolia Junzheng Energy and Chemical Group Co., Ltd. bol zároveň aj delegátom výboru 10. Politického poradného zhromaždenia ľudu Vnútromongolskej autonómnej oblasti a delegátom 12. Politického poradného zhromaždenia čínskeho ľudu (výročná správa za rok 2012 na s. 42, výročná správa za rok 2013 na s. 39, výročná správa za rok 2014 na s. 43). — Nezávislý riaditeľ spoločnosti Inner Mongolia Junzheng Energy and Chemical Group Co., Ltd. bol druhým tajomníkom okresného straníckeho výboru v Čang-ťia-kchou, primátorom Cchang-čou, riaditeľom stavebného výboru Che-pejskej provincie a zástupcom guvernéra Che-pejskej provincie (výročná správa za rok 2012 na s. 42, výročná správa za rok 2013 na s. 39, výročná správa za rok 2014 na s. 43). — Riaditeľ spoločnosti Inner Mongolia Eerduosi Resources Co., Ltd. pracoval v centrálnej pobočke China Construction Bank v Ču-čou, bol zástupcom riaditeľa divízie zúčtovania devíz v China Construction Bank, zástupcom riaditeľa devízového a účtovného oddelenia tejto banky a riaditeľom jej oddelenia pre výskum a vývoj (výročná správa za rok 2017 na s. 44). — Nezávislý riaditeľ spoločnosti Inner Mongolia Junzheng Energy and Chemical Group Co., Ltd. je členom finančno-ekonomického výboru Národného ľudového kongresu Číny (výročná správa za rok 2017 na s. 63). — Riaditeľ spoločnosti Inner Mongolia Junzheng Energy and Chemical Group Co., Ltd. bol predtým vedúcim podnikateľského odboru miestnej hospodárskej a obchodnej komisie vo Wu-chaji a tajomníkom hlavnej kancelárie miestneho straníckeho výboru (výročná správa za rok 2012 na s. 42, výročná správa za rok 2013 na s. 39, výročná správa za rok 2014 na s. 43, výročná správa za rok 2015 na s. 46, výročná správa za rok 2016 na s. 57, výročná správa za rok 2017 na s. 63).
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Mele del Trentino“ by sa mal zapísať do registra,
(5)

Straty na hodnote predávanej výroby v sektore ovocia a zeleniny spôsobené pandémiou COVID-19 budú mať zásadný vplyv na výšku pomoci Únie, ktorá bude organizáciám výrobcov poskytnutá v nasledujúcom roku, keďže uvedená výška pomoci Únie sa má počítať ako percentuálny podiel hodnoty predávanej výroby každej organizácie výrobcov. Keby v roku 2020 došlo v dôsledku pandémie COVID-19 k výraznej strate hodnoty predávanej výroby, organizáciám výrobcov by hrozilo, že stratia svoje uznanie za organizácie výrobcov, keďže jedným z kritérií na získanie takéhoto uznania je dosiahnutie určitej minimálnej hodnoty predávanej výroby, ktorá sa stanovuje na vnútroštátnej úrovni. To by ohrozilo dlhodobú stabilitu organizácií výrobcov. Ak by teda v roku 2020 došlo z dôvodov súvisiacich s pandémiou COVID-19 k zníženiu hodnoty výrobku najmenej o 35 % a ak by sa to stalo mimo zodpovednosti a kontroly organizácií výrobcov, hodnota predávanej výroby za rok 2020 by sa mala stanoviť na úrovni 100 % hodnoty predávanej výroby za predchádzajúce obdobie. Prahová hodnota na úrovni 65 % hodnoty predávanej výroby v predchádzajúcom období, ktorá je stanovená v článku 23 ods. 4 delegovaného nariadenia Komisie (EÚ) 2017/891, počas pandémie COVID-19 nestačí na dosiahnutie hospodárskej a finančnej stability organizácií výrobcov, ktorých táto strata hodnoty predávanej výroby zasiahla. Vzhľadom na rozsiahly hospodársky vplyv pandémie COVID-19 na sektor ovocia a zeleniny by sa preto táto prahová hodnota mala na rok 2020 zvýšiť na 100 % hodnoty predávanej výroby v predchádzajúcom období.
(4)

Európsky úrad pre bezpečnosť potravín (ďalej len „úrad“) v stanovisku z 13. novembra 2019 (3) skonštatoval, že astaxantín-dimetyl-disukcinát nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Takisto skonštatoval, že neexistujú žiadne dôkazy, ktoré by viedli k prehodnoteniu predchádzajúcich záverov, pokiaľ ide o používateľov doplnkovej látky. Riziko poškodenia očí alebo kože pro používaní nie je pravdepodobné. Keďže neexistuje štúdia toxicity, nie je možné stanoviť toxicitu pri vdychovaní. Komisia sa preto domnieva, že by sa mali prijať primerané ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o zdravie používateľov doplnkovej látky, a to aj pri používaní vo forme prípravku. Úrad ďalej skonštatoval, že astaxantín-dimetyl-disukcinát je účinný pri pridávaní farby do potravín živočíšneho pôvodu. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
(3)

S cieľom zabezpečiť zlučiteľnosť financovania v rámci modernizačného fondu s vnútorným trhom by prijímajúce členské štáty mali v súlade s článkom 108 ods. 3 zmluvy Komisii oznámiť akékoľvek plánované investície, ktoré predstavujú štátnu pomoc v zmysle článku 107 ods. 1 zmluvy a na ktoré by sa nevzťahovala existujúca schválená alebo oslobodená schéma pomoci ani individuálne rozhodnutie. Posúdenie investícií, na ktoré sa vzťahuje fond, by sa malo koordinovať s posúdením štátnej pomoci a v rámci spôsobov predkladania investičných návrhov by sa mali zohľadniť spôsoby predkladania notifikácií o štátnej pomoci. Vyplácanie výnosov z fondu by malo závisieť od schválenia štátnej pomoci.
(10)

V nariadení (EÚ) 2016/429 sa stanovuje, že zásielky vodných živočíchov patriacich medzi druhy zo zoznamu, ktoré vstupujú do oblasti so štatútom bez výskytu choroby alebo do oblasti podliehajúcej eradikačnému programu, musí s výnimkou veľmi obmedzených prípadov sprevádzať certifikát zdravia zvierat. Keďže určité zásielky sa komerčne prepravujú v zmiešaných dávkach, ktoré by mohli byť sprevádzané rozdielnymi certifikátmi zdravia zvierat, je nevyhnutné zabezpečiť, aby sa každá zásielka vyložila na plánovanom mieste určenia. Označovanie zásielok tak, aby označenie jasne prepájalo zásielku vodných živočíchov so zodpovedajúcim certifikátom zdravia zvierat je potrebným opatrením na zmiernenie rizika v záujme vysledovateľnosti a na zabezpečenie toho, aby sa do oblastí bez výskytu choroby dostali iba zásielky, ktoré sú riadne certifikované na odoslanie do uvedených oblastí. Preto by sa týmto nariadením mali stanoviť doplňujúce pravidlá označovania takýchto zásielok.